Danmark er en stærk maritim nation. Det Blå Danmark beskæftiger i alt cirka 100.000 mennesker, og den samlede produktion i erhvervet svarer til cirka 9,5 procent af værdien af den samlede produktion i Danmark. Og potentialet er endnu større. - At potentialet for vækst er til stede i den danske maritime industri er indiskutalt. Og det er helt afgørende for den maritime industri, at vi sætter fokus på, hvordan vi får udløst det enorme potentiale og overkommer de barrierer, som danske maritime virksomheder møder i deres hverdag, siger direktør Jenny N. Braat fra Danske Maritime. Frederikshavn vil gerne være centrum for det maritime Danmark, og det ønske ser ikke helt urealistisk ud. Dagen går med taler og snak – for Frederikshavn er et stort potentiale, når snakken falder på den maritime industri. - Det har stor betydning, ikke kun for Frederikshavn, men faktisk også for hele regionen. For det Blå Vækstteam, som vi har besøg af, er jo nedsat af Erhvervsministeren, siger Birgit Hansen.
Der er et stort potentiale i den maritime industri - og Frederikshavn er med helt fremme. Derfor inviterede den danske maritime industri mandag til seminar.